text: Politistyrke leder efter spor i drabssag
  22 marts 2010 kl. 09.59
  En større politistyrke med hunde ledte mandag formiddag efter spor fra drabet på en kvinde i Lund ved Horsens 2. marts ved Silkeborgvej.
  10-15 patruljer med hunde deltog i eftersøgningen, formentlig af drabsvåbenet.
  Sydøstjyllands Politi har anholdt og fået to mænd varetægtsfængslet i forbindelse med efterforskningen af drabet. Sagen er for retten behandlet for dobbelt lukkede døre af hensyn til efterforskningen.
   
  Den 41-årige kvinde blev dræbt i sit hjem af et skud, som blev affyret fra en bil uden for huset.
  Bilen blev senere brændt af i en skov ved Juelsminde.
  